OpenLLM-France/wikimedia huggingface dataset:
# Jungfrun i tornet

Jungfrun i tornet (en suec, La donzella de la torre), JS 101, és l'única òpera completa del compositor finlandès Jean Sibelius. El llibret en suec és obra de Rafael Herzberg. Es va estrenar en una versió de concert durant una recaptació de fons per a la Societat Filharmònica de Hèlsinki, el 7 de novembre de 1896. Va rebre altres tres actuacions abans que Sibelius decidís retirar-la per revisar la partitura. No va arribar a fer-ho i l'òpera va romandre inèdita fins que va ser transmesa per la ràdio finlandesa el 1981. El poc èxit de l'obra es deu a la feblesa del llibret, descrit per Stephen Walsh com «una barreja sense vida» (Viking p. 983). Algunes parts de la peça mostren la influència de Richard Wagner. L'òpera consta d'un sol acte, dividit en vuit escenes, i dura entre 35 i 40 minuts.

## Personatges

| Personatge | Veu | Estrena |
| Donzella | soprano | Ida Flodin |
| Agutzil | baríton | Abraham Ojanperä |
| Amant | tenor | Engström |
| Castlana | mezzosoprano | Emmy Achté |

## Argument

La història està ambientada en l'edat mitjana. Després que la donzella rebutja les envestides de l'agent judicial, aquest la rapta i la tanca al seu castell. Ella aconsegueix explicar-li a l'amant la seva situació i aquest es prepara per lluitar en un duel per alliberar-la quan la castlana (encarregada del castell) arriba i deté l'agent judicial. La noia i l'amant es retroben i l'òpera acaba amb una alegria general.

## Enregistraments

* The Complete Orchestral Music, Vol. 5. Jungfrun i tornet. Mari-Ann Häggander, Jorma Hynninen, Erland Hagegård, Tone Kruse, Orquestra Simfònica de Gotemburg i Cor, dirigits per Neeme Järvi (Bis, 1985).
* The Maiden in the Tower. Garry Magee, Lilli Paasikivi, Solveig Kringelborn, Lars-Erik Jonsson, Orquestra Simfònica Nacional d'Estònia dirigida per Paavo Järvi (Verge, 2002).

## Referències

* Viking Òpera Guia d'ed. Holden (1993)
* Andrew Barnett Sibelius (Yale University Press, 2007) pàg. 108-109
* Penguin Guide to Opera on Compact Discs (1993)
# József von Platthy

József von Platthy (Karancskeszi, 17 de desembre de 1900 - Budapest, 21 de desembre de 1990) va ser un genet hongarès que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa d'hípica amb el cavall Sellő. Va guanyar la medalla de bronze en la prova de salts d'obstacles individual, mentre en la prova de salts per equips quedà elimina en no classificar-se el mínim de tres genets per equip.

## Referències

* ↑ «József von Platthy Olympic Results». sports-reference.com. Arxivat de l'original el 18 d'abril 2020. [Consulta: 9 maig 2019].
# Erik Svensén

Alf Erik Gillis Svensén (Tveta, Hultsfred, Kalmar, 28 de juliol de 1893 – Estocolm, 17 de desembre de 1935) va ser un gimnasta artístic suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema suec del programa de gimnàstica.
Era un expert en bombes de la Força Aèria sueca, on arribà a tenir el grau de capità.

## Referències

* ↑ «Alf Svensén Olympic Results». sports-reference.com. Arxivat de l'original el 18 de desembre 2012. [Consulta: 16 juliol 2017].
* 1 2 Alf Svensén Comitè Olímpic Suec
# Jules Labéeu

Jules Labéeu va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «Jules Labéeu Olympic Results». sports-reference.com. Arxivat de l'original el 18 d’abril 2020. [Consulta: 26 juliol 2017].
# Yasutaka Sato

Yasutaka Sato (japonès: 佐藤安孝) (3 de febrer de 1940) és un ex-jugador de voleibol japonès que va competir durant la dècada de 1960. El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol.

## Referències

* ↑ «Yasutaka Sato Olympic Results». sports-reference.com. Arxivat de l'original el 22 d’agost 2011. [Consulta: 20 setembre 2019].
# Balaenoptera omurai

Balaenoptera omurai és una espècie de balena de la qual no se sap gairebé res. De fet, manca fins i tot de nom vernacular. El descobriment d'aquesta balena fou anunciat a l'edició del 20 de novembre del 2003 de la revista científica Nature (426, 278-281) per tres científics japonesos, Shiro Wada, Masayuki Oishi i Tadasu K. Yamada. A l'article, els científics descriuen l'espècie com a similar al rorqual comú en aparença externa, però més petita.

## Referències

* ↑ Entrada «Balaenoptera omurai» de la Paleobiology Database (en anglès). [Consulta: 20 desembre 2022].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Universitat Nacional de Defensa (Finlàndia)

La Universitat Nacional de Defensa, és una escola superior de nivell universitari, situada a Hèlsinki, Finlàndia, amb l'objectiu de formar oficials de carrera per a l'Exèrcit finlandès.
# Jörg Pfeifer

Jörg Pfeifer (Merseburg, 19 de març de 1952) és un atleta alemany, ja retirat, especialista en curses de velocitat, que va competir sota bandera de la República Democràtica Alemanya durant la dècada de 1970.
El 1976 va prendre part en els Jocs Olímpics d'Estiu de Mont-real on, formant equip amb Manfred Kokot, Klaus-Dieter Kurrat i Alexander Thieme, guanyà la medalla de plata en els 4x400 metres del programa d'atletisme.
En el seu palmarès també destaca una medalla de bronze en la cursa dels 200 metres del Campionat d'Europa d'atletisme de 1971. Durant la seva carrera esportiva el 1976 va millorar el rècord del món dels 200 metres en pista coberta, així com diversos rècords nacionals en els 4x100 metres i 200 metres. El 1971 es proclamà campió nacional dels 200 metres.

## Millors marques

* 100 metres. 10.2" (1971)
* 200 metres. 20.4" (1971)

## Referències

* ↑ Jörg Pfeifer a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 2020-10-26. [Consulta: 1r juliol 2020].
* ↑ Waśko, Janusz. Athletics National Records Evolution : 1912-2006. GreenArt Jacek Kardasz, 2007, p. 18, 169. ISBN 978-83-925457-0-5.
* ↑ «Leichtathletik - Deutsche Meisterschaften - Halle (Staffeln - Herren - Teil 1)». [Consulta: 16 març 2021].
* ↑ «Olympedia – Jörg Pfeifer». [Consulta: 16 març 2021].
* ↑ Fitxa a trackfield.brinkster.net
# Arvid Andersson-Holtman

Karl Arvid Andersson-Holtman (Ekerö, Comtat d'Estocolm, 20 de desembre de 1896 – Estocolm, 28 de gener de 1992) va ser un gimnasta artístic suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Arvid Andersson Olympic Results». sports-reference.com. Arxivat de l'original el 17 d'abril 2020. [Consulta: 18 juliol 2017].
* ↑ SOK Arvid Andersson (Holtman) Comitè Olímpic Suec
# Ferdinand Minnaert

Ferdinand Minnaert (Gant, 27 de novembre de 1887 - Gant, 26 d'agost de 1975) va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.
Membre del Partit Comunista de Bèlgica, va ser un senador cooptat entre 1936 i 1939 i entre 1946 i 1949.
Durant la Segona Guerra Mundial va ser arrestat el 10 de maig de 1940 pel govern belga i "transferit" a França. Més tard va ser empresonat al Fort de Breendonk i Mauthausen.

## Referències

* ↑ «Ferdinand Minnaert Olympic Results». sports-reference.com. Arxivat de l'original el 18 d’abril 2020. [Consulta: 27 agost 2017].
* ↑ «Werner Vandenabeele (1999): Bert Van Hoorick was dan toch niet de eerste». [Consulta: 25 octubre 2012].
# Yvonne Buter

Yvonne Buter (Schiedam, 18 de març de 1959) és una jugadora d'hoquei sobre herba neerlandesa, ja retirada, que va competir durant la dècada de 1980.
El 1988 va prendre part en els Jocs Olímpics d'Estiu de Seül, on guanyà la medalla d'or en la competició d'hoquei sobre herba. En el seu palmarès també destaquen una medalla d'or a la Copa del món d'hoquei sobre herba, al Champions Trophy i al Campionat d'Europa. Durant la seva carrera disputà 29 partits amb la selecció neerlandesa.

## Referències

* ↑ «Yvonne Buter Olympic Results». sports-reference.com. Arxivat de l'original el 11 de novembre 2012. [Consulta: 8 abril 2020].
* ↑ Yvonne Buter a Federació Neerlandesa d'Hoquei sobre herba
# Miroslav Koníček

Miroslav Koníček (Praga, 18 d'abril de 1936) és un remer txec, ja retirat, que va competir sota bandera de Txecoslovàquia durant les dècades de 1950 i 1960. Feia de timoner.
El 1960 va prendre part en els Jocs Olímpics d'Estiu de Roma, on guanyà la medalla de bronze en la prova del vuit amb timoner del programa de rem. En aquests mateixos Jocs quedà eliminat en sèries en la prova del quatre amb timoner. Quatre anys més tard, als Jocs de Tòquio, revalidà la medalla de bronze en el vuit amb timoner. En el seu palmarès també destaquen dues medalles al Campionat d'Europa de rem, de plata el 1959 i de bronze el 1963.

## Referències

* ↑ «Olympedia – Miroslav Koníček». [Consulta: 14 agost 2022].
* ↑ «Rudern - Europameisterschaften (Herren - Achter)». [Consulta: 14 agost 2022].
# Helòhids

Els helòhids (Helohyidae) foren una família d'artiodàctils prehistòrics que visqueren durant l'Eocè. El registre fòssil suggereix que la família aparegué a Nord-amèrica i que posteriorment s'estengué a Àsia.

## Referències

* 1 2 Entrada «Helohyidae» de la Paleobiology Database (en anglès). [Consulta: 20 desembre 2022].
# Karin Metze

Karin Metze (alemany: Karin Ulbricht) (Meissen, 21 d'agost de 1956), de casada Ulbricht, és una ex-remadora alemanya que va competir sota bandera de la República Democràtica Alemanya durant les dècades de 1970 i 1980.
El 1976 va prendre part en els Jocs Olímpics de Mont-real, on guanyà la medalla d'or en la competició del quatre amb timoner del programa de rem. Quatre anys més tard, als jocs de Moscou, guanyà una nova medalla d'or en la prova del vuit amb timoner del programa de rem. En el seu palmarès també destaca una medalla d'or, una de plata i dues de bronze en el vuit amb timoner al Campionat del món de rem.

## Referències

* ↑ «Karin Metze Olympic Results». sports-reference.com. Arxivat de l'original el 18 d’octubre 2012. [Consulta: 14 octubre 2019].
* ↑ «Fitxa a worldrowing.com». Arxivat de l'original el 2021-01-07. [Consulta: 10 gener 2021].
# Albert Andersson

Albert Per Andersson (Sällshög, Tomelilla, Comtat d'Escània, 25 de febrer de 1902 – Kristianstad, 5 de març de 1977) va ser un gimnasta artístic i atleta suec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en el concurs per equips, sistema suec del programa de gimnàstica.
Vuit anys més tard, als Jocs d'Amsterdam, disputà dues proves del programa d'atletisme. En el decatló fou vuitè, mentre en els 110 metres tanques quedà eliminat en la primera eliminatòria. Aquell mateix 1928 es proclamà campió nacional dels 110 metres tanques.

## Referències

* 1 2 «Albert Andersson Olympic Results». sports-reference.com. Arxivat de l'original el 17 d'abril 2020. [Consulta: 18 juliol 2017].
* 1 2 SOK Albert Andersson Comitè Olímpic Suec
# Ettore Bellotto

Ettore Bellotto (Vicenza, 18 de febrer de 1895 – Milà, 1 d'agost de 1966) va ser un gimnasta artístic italià que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica. Poc després dels Jocs una caiguda de la barra fixa posà punt final a la seva carrera esportiva.

## Referències

* 1 2 «Ettore Bellotto Olympic Results». sports-reference.com. Arxivat de l'original el 18 d’abril 2020. [Consulta: 28 agost 2017].
# Åke Stenqvist

Åke Stenqvist (Estocolm, 31 de gener de 1914 - Estocolm, 12 d'agost de 2006) fou un atleta suec, especialista en curses de velocitat i salt de llargada, que va competir durant les dècades de 1930 i 1940.
A nivell internacional el 1936 va prendre part en els Jocs Olímpics d'Estiu de Berlín, on disputà dues proves del programa d'atletisme. Fou desè en la prova del salt de llargada, mentre en els 4x100 metres relleus quedà eliminat en sèries. El 1938, al Campionat d'Europa d'atletisme, va guanyar una medalla de plata en els 4x100 metres relleus, formant equip amb Gösta Klemming, Lennart Strandberg i Lennart Lindgren.
A nivell nacional guanyà el campionat suec del salt de llargada entre 1935 i 1942, el de pentatló de 1940 a 1942 i el dels 4x100 metres de 1940. També fou jugador d'handbol a l'IF Sleipner i jugà alguns partits internacionals.

## Millors marques

* 100 metres. 10.7" (1938)
* 200 metres. 21.8" (1938)
* salt de llargada. 7.47 m. (1937)

## Referències

* ↑ «Åke Stenqvist Olympic Results». sports-reference.com. Arxivat de l'original el 17 de desembre 2012. [Consulta: 29 abril 2020].
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d'octubre 2020. [Consulta: 22 abril 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 195. ISBN 978-83-62033-30-0.
* ↑ Wiger, Erik, 1941-. Svenska mästerskapen i friidrott 1896-2005 : medaljörerna, historierna, bilderna : 110 år, 702 SM-arrangemang och 14 500 medaljer. Trångsund: TextoGraf, 2006, p. 110, 141, 150. ISBN 91-631-9065-6.
* ↑ Åke Stenqvist 1914–2006 Arxivat 12 October 2013$^{[Datemismatch]}$ a Wayback Machine.. storagrabbar.se
* ↑ «Track and Field Statistics». [Consulta: 29 abril 2020].
* ↑ Holmberg, Bengt, 1942-. Sverigebästa genom tiderna i friidrott : manliga seniorer, juniorer och ungdomar = alltime lists in athletics : men: senoirs, juniors and youth. Rev. utg. Trångsund: TextoGraf, 2009. ISBN 978-91-977146-3-1.
# Natàlia Stassiuk

Natàlia Stassiuk (rus: Наталья Викторовна Стасюк) (Hòmiel, 21 de gener de 1969) és una remadora belarussa, ja retirada, que va competir durant la dècada de 1990.
El 1992 va prendre part en els Jocs Olímpics d'Estiu de Barcelona com a membre de l'Equip Unificat. Fou quarta en la prova del vuit amb timoner del programa de rem. Quatre anys més tard, als Jocs d'Atlanta, i com a membre de l'equip belarús, va guanyar la medalla de bronze en la prova del vuit amb timoner.
En el seu palmarès també destaquen dues medalles al Campionat del món de rem, de plata el 1991 i de bronze el 1995. El 16 de juliol de 2000 va ser expulsada de per vida de les competicions per dopatge.

## Referències

* ↑ «Olympedia – Natallia Stasiuk». [Consulta: 17 agost 2023].
* ↑ «World Rowing - Natalia STASIUK» (en anglès). Arxivat de l'original el 2023-03-20. [Consulta: 17 agost 2023].
* ↑ «Золотая лихорадка: Олимпиада-2000», 05-12-2021. Arxivat de l'original el 2021-12-05. [Consulta: 17 agost 2023].
# Orycteropus

Orycteropus és un gènere de mamífers de la família dels oricteropòdids. L'única espècie encara vivent de la família és el porc formiguer, que viu a la part meridional d'Àfrica.

## Referències

* ↑ Entrada «Orycteropus» de la Paleobiology Database (en anglès). [Consulta: 20 desembre 2022].
# Calvert Vaux

Calvert Vaux (Londres, 20 de desembre de 1824 - Brooklyn, 19 de novembre de 1895) va ser un arquitecte i paisatgista angloestatunidenc. Va dibuixar els plànols del Central Park de New York amb Frederick Law Olmsted.

## Biografia

Fill d'un cirurgià de Londres, Calvert Vaux va néixer el 1824 i va estudiar arquitectura sota la direcció de Lewis Nockalls Cottingham, conegut per pertànyer al moviment neogòtic. Va anar aleshores a New York i es va posar al servei del cèlebre paisatgista Andrew Downing. Calvert era influenciat per les escenes rurals europees i per les pintures al·legòriques de l'escola de l'Hudson.

## Notes

* 1 2 Philippe Coste, « Happy birthday Central Park ! », a L'Express Arxivat 2007-09-30 a Wayback Machine. del 31/07/2003

## Vegeu també

* National Academy of Design
* Central Park
* Avinguda Eastern Parkway

## Enllaços externs

* Short biography of Calvert Vaux Arxivat 2020-10-21 a Wayback Machine.
* Short biography of Calvert Vaux
# Sonatina per a flauta i piano (Sancan)

La sonatina per a flauta i piano de Pierre Sancan és una obra amb finalitat didàctica publicada l'any 1946. Sancan, compositor i aleshores director del departament al Conservatori de Paris, va concebre l'obra com a peça de graduació per als estudiants. Des del punt de vista estilístic, destaquen les infuències de Caplet i Ibert, també es fa palès un component impressionista provinent de Debussy, especialment des del punt de vista harmònic, així i com també hi trobem tècniques compositives contemporànies. Aquesta obra és actualment la més coneguda i interpretada del compositor.

## Estructura

L'obra consta de tres moviments:
* I. Moderato
* II. Andante Espressivo
* III. Anime

## Referències

* 1 2 3 «Pierre Sancan» (en anglès). [Consulta: 2 novembre 2017].
* 1 2 Tyranny, Gene. «Sonatina for flute & piano» (en anglès). Allmusic. [Consulta: 2 novembre 2017].
* ↑ «Pierre Sancan-Sonatine 1st mvt, Pahud-Flute». [Consulta: 2 novembre 2017].
* ↑ «Pierre Sancan Sonatine 2nd mvt, Pahud-Flute». [Consulta: 2 novembre 2017].
* ↑ «Pierre Sancan Sonatine 3rd mvt, Pahud-Flute». [Consulta: 2 novembre 2017].
# Karin Pettersen

Karin Pettersen (Frosta, 21 de novembre de 1964), també coneguda pel nom de casada Karin Ryen, és una exjugadora d'handbol noruega que va competir durant les dècades de 1980 i 1990.
El 1988 va prendre part en els Jocs Olímpics de Seül, on guanyà la medalla de plata en la competició d'handbol. Quatre anys més tard, als Jocs de Barcelona, revalidà la medalla de plata. En el seu palmarès també destaca una medalla de bronze al campionat del món d'handbol de 1986 i una altra al de 1993. Entre 1984 i 1993 jugà un total de 244 partits i marcà 546 gols amb la selecció nacional.
Fins a 1987 jugà al Frosta IL i els va ajudar a ascendir de la cinquena a la segona divisió. A partir de 1987 i fins a la seva retirada per problemes físics als genolls jugà al Byåsen HE, amb qui va guanyar tres lligues i tres copes.

## Referències

* 1 2 «Karin Pettersen Olympic Results». sports-reference.com. Arxivat de l'original el 7 de novembre 2012. [Consulta: 8 desembre 2019].
* ↑ Women Handball World Championship 1986 Netherlands - 04-14.12 Champion Soviet Union a todor66.com
* ↑ Women Handball World Championship 1993 in Norway - 24.11-05.12 Champion Germany a todor66.com
* ↑ «Karin Ryen» (en noruec). www.handball.no. [Consulta: 8 desembre 2019].
# Alf Aanning

Alf Lied Aanning (Borgund, Ålesund, Møre og Romsdal, 10 de febrer de 1896 – Ålesund, 8 de febrer de 1948) va ser un gimnasta artístic noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla de plata en el concurs per equips, sistema lliure del programa de gimnàstica.

## Referències

* ↑ «Alf Aanning Olympic Results». sports-reference.com. Arxivat de l'original el 18 d'abril 2020. [Consulta: 19 juliol 2017].
# Ezio Roselli

Ezio Roselli (La Spezia, Ligúria, 8 de desembre de 1896 – Gènova, 6 de gener de 1963) va ser un gimnasta artístic italià que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica.
Vuit anys més tard, als Jocs d'Amsterdam, va disputar les set proves del programa de gimnàstica, però sols en la del concurs complet per equips, que finalitzà en sisena posició, aconseguí acabar entre els 25 primers.

## Referències

* 1 2 «Ezio Roselli Olympic Results». sports-reference.com. Arxivat de l'original el 18 d’abril 2020. [Consulta: 29 agost 2017].
# Édouard Marcelle

Édouard Marcelle (francès: Édouard Charles Georges Marcelle) (Reims, 1 d'octubre de 1909 - Reims, 9 de novembre de 2001) fou un remer francès que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del dos amb timoner del programa de rem. Formant equip amb el seu germà Armand Marcelle i Henri Préaux guanyà la medalla de plata.

## Referències

* ↑ «Édouard Marcelle Olympic Results». sports-reference.com. Arxivat de l'original el 17 d'agost 2011. [Consulta: 4 agost 2018].
# Peggy Waleska

Peggy Waleska (Pirna, 11 d'abril de 1980) és una remadora alemanya, ja retirada, que va competir a començaments del segle XXI.
El 2004 va prendre part en els Jocs Olímpics d'Estiu d'Atenes, on guanyà la medalla de plata en la prova del doble scull del programa de rem. Formà equip parella amb Britta Oppelt.
En el seu palmarès també destaquen quatre medalles al Campionat del món de rem, dues d'or i dues de bronze entre les edicions del 2001 i el 2009.

## Referències

* ↑ «Olympedia – Peggy Waleska». [Consulta: 25 maig 2023].
* ↑ «World Rowing - Peggy WALESKA» (en anglès). Arxivat de l'original el 2022-11-16. [Consulta: 25 maig 2023].
# Janjucetus hunderi

Janjucetus hunderi és un cetaci extint, l'única espècie coneguda del gènere Janjucetus, que és l'únic gènere dins de la família dels janjucètids (Janjucetidae). Visqué fa 25 milions d'anys als mars costaners del sud-est d'Austràlia. A diferència dels cetacis moderns, tenia una dentadura llarga i poderosa, capaç d'esmicolar les seves preses, tot i que també presentava unes incipients barbes com les dels misticets d'avui en dia. Pel que sembla, aquest animal tingué un depredador, que fou la causa de la seva extinció.
Janjucetus hunderi feia uns 3.5 metres, la mida aproximada d'un dofí mular; per tant, molt més petita que les balenes d'avui en dia. Probablement, aquest gènere estava relacionat amb Mammalodon, un gènere que també era dentat i habitava el sud d'Austràlia.
L'únic fòssil trobat fou descobert per un adolescent, Staumn Hunder. Segons explica, va veure un fòssil marró mentre feia surf, al poble australià de Jan Juc. De seguida, el seu pare i ell el van dur a la Universitat Monash, perquè l'analitzessin. Erich Fitzgerald començà una recerca el 2003. El nom científic, fa referència al descobridor i al lloc de descoberta: Janjucetus a causa del lloc de descoberta, Jan Juc; i hunderi en honor del descobridor, Staumn Hunder.

## Referències

* ↑ Entrada «Janjucetus hunderi» de la Paleobiology Database (en anglès). [Consulta: 20 desembre 2022].
* ↑ Prothero, 2017, p. 168.

## Bibliografia

* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.